  Майя Бывальцева Удмуртиысь Якшур-Бӧдья ёросын М7 «Волга» - Кионгоп сюреслэсь люкетсэ тупатъязы. Со сярысь «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез ивортэ. Кионгопозь сюрес Шаркан палась федерал трасса вылэ Пирнэзь (Верх-Нязь) гурт палтӥ потыны луонлык сётэ. Туэ «Кышкыттэм но ӟечлыко автомобиль сюресъёс» йӧскалык ӵектос улсын солэн тужгес сӧриськем люкетэз тупатъямын: Якшур-Бӧдья – Шаркан сюреслэн меӵ кожонысьтыз нефтяникъёслэн базазы вӧзтӥ Кыква гуртэ кожон дорозь. Солэн кузьдалаез 2,8 иськем «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез«Удмуртавтодорысь» ӧнерчиос ву кошкон сӧзнэтэз выльдӥзы, изъянмем сюрес шобретэз утялтӥзы, выль асфальт вӧлдӥзы. Со сяна, сюрес дуръёсты юнматӥзы, 972 метр кенер, выль сюрес пусъёс но пичи юбоос пуктӥзы. 2019-тӥ арын йӧскалык ӵектос улсын 94,2 иськем улосвыл сюресъёсты тупатъялозы Тодэ вайытом, азьвылгес Нылга – Вавож сюреслэсь Косой но Яголуд гуртъёс вискысь вить иськемъем люкетсэ тупатъян ужъёсты йылпумъязы.  Тегъёс: Удмуртия сюресъёс тупатъянужъёс Якшур-Бӧдья  